L 310/12
MT
Il-Ġurnal Uffiċjali tal-Unjoni Ewropea
1.12.2022
DEĊIŻJONIJIET DEĊIŻJONI TAL-KUNSILL (UE) 2022/2341 tal-21 ta’ Novembru 2022 li temenda d-Deċiżjoni (UE) 2021/1345 fir-rigward l-awtorizzazzjoni tal-ftuħ ta’ negozjati malKolombja u mal-Messiku bil-ħsieb li jiġu konklużi ftehimiet dwar il-kummerċ ta’ prodotti organiċi
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4), l-ewwel subparagrafu, flimkien mal-Artikolu 218(3) u (4) tiegħu, Wara li kkunsidra r-rakkomandazzjoni tal-Kummissjoni Ewropea, Billi: (1)
Ir-Regolament (UE) 2018/848 tal-Parlament Ewropew u tal-Kunsill (1) jistabbilixxi l-possibbiltà li jingħata aċċess għas-suq tal-Unjoni lil prodotti organiċi minn pajjiżi terzi li jkunu ġew rikonoxxuti li għandhom sistema ta’ produzzjoni li tissodisfa l-istess objettivi u prinċipji billi jiġu applikati regoli li jiżguraw l-istess livell ta’ assigurazzjoni tal-konformità bħal dawk tal-Unjoni, fi ftehim kummerċjali.
(2)
Il-Kunsill awtorizza lill-Kummissjoni biex tiftaħ negozjati rigward ftehimiet dwar il-kummerċ ta’ prodotti organiċi bejn l-Unjoni u l-Arġentina, l-Awstralja, il-Kanada, il-Costa Rica, l-Indja, Iżrael, il-Ġappun, New Zealand, il-Korea t’Isfel, it-Tuneżija u l-Istati Uniti permezz tad-Deċiżjoni tal-Kunsill (UE) 2021/1345 (2).
(3)
Il-Kummissjoni bdiet in-negozjati mal-Kolombja u mal-Messiku skont id-Deċiżjoni tal-Kunsill tas16 ta’ Ġunju 2014 (3).
Dik id-Deċiżjoni kienet tinkludi limitazzjoni tat-tul tan-negozjati, li ma setgħux jiġu konklużi qabel ma n-negozjati jilħqu t-terminu.
(4)
Għalhekk, jentħieġ li jinfetħu negozjati bil-ħsieb li jiġu konklużi ftehimiet dwar il-kummerċ ta’ prodotti organiċi malKolombja u l-Messiku.
Jenħtieġ li dawk in-negozjati jitwettqu abbażi tad-direttivi ta’ negozjar stabbiliti fl-addendum għad-Deċiżjoni (UE) 2021/1345.
(5)
Għalhekk huwa xieraq li tiġi emendata d-Deċiżjoni (UE) 2021/1345 sabiex tinkludi lill-Kolombja u lill-Messiku filkamp ta’ applikazzjoni tagħha.
(6)
Id-direttivi għan-negozjar stabbiliti fl-addendum għad-Deċiżjoni (UE) 2021/1345 jenħtieġ li jiġu emendati sabiex jinkludu referenzi għall-Kolombja u għall-Messiku.
(7)
Għalhekk jenħtieġ li d-Deċiżjoni (UE) 2021/1345 tiġi emendata skont dan,
(1) Ir-Regolament (UE) 2018/848 tal-Parlament Ewropew u tal-Kunsill tat-30 ta’ Mejju 2018 dwar il-produzzjoni organika u t-tikkettar ta’ prodotti organiċi u li jħassar ir-Regolament tal-Kunsill (KE) Nru 834/2007 (ĠU L 150, 14.6.2018, p. 1).
(2) Id-Deċiżjoni tal-Kunsill (UE) 2021/1345 tat-28 ta’ Ġunju 2021 li tawtorizza l-ftuħ ta’ negozjati mal-Arġentina, l-Awstralja, il-Kanada, il-Costa Rica, l-Indja, Iżrael, il-Ġappun, New Zealand, il-Korea t’Isfel, it-Tuneżija u l-Istati Uniti bil-ħsieb li jiġu konklużi ftehimiet dwar il-kummerċ ta’ prodotti organiċi (ĠU L 306, 31.8.2021, p. 2).
(3) Id-Deċiżjoni tal-Kunsill tas-16 ta’ Ġunju 2014 li tawtorizza l-ftuħ tan-negozjati rigward ftehimiet bejn l-Unjoni Ewropea u pajjiżi terzi dwar il-kummerċ ta’ prodotti organiċi (Ara dokument ST 10474/14 fuq http://register.consilium.europa.eu).